Kedves, tisztelt Barátom!

Szeretnék művem néhány pontjával kapcsolatban, ahol javítások eszközölését javasoltad, magyarázattal szolgálni. Először is a kezdő szín sorai: *„Részünk csak az árny” „Fényében ily osztályrészt...”* oly értelemben állanak itt, hogy az árnyat a fényesség részének tekintem, hisz egymás nélkül e kettő nem létezhet, a teremtéskor létrejött világosság szükségképp a sötétség születését is maga után vonta.

A második színben azért írtam „*Itt enyészők oszladéka” ,* mivelhogy az ember nem a semmiből, hanem anyagból teremtetett, ez említésre is kerül Lucifer által. Nem helytelen tehát oszlásról beszélnem anyagkeverékek pusztulása esetén.

A harmadik szín 540. sora, mit érthetetlennek találtál, számomra egész világosan utal arra, hogy Ádám ifjú lelke nem ért egyet Lucifer véleményével, miszerint a visszatekintés átélt élményeire jelentős tapasztalathoz juttatja őt. Ez számára csupán egy agg visszatekintéseit jelenti, s inkább előre, a jövőbe vágyik tekinteni.

Remélem, hogy az általam nyújtott magyarázatok után az eredeti forma megtartását fontolóra veszed.

Igaz tisztelőd,

Madách Imre